Teɣli-d tsusmi, taqcict teggugem. Yeḥres-itt, temmermeɣ d imeṭṭawen : “ Hemmleɣ-kem !” Yezmumeg Wakli, yesked akkin akka, skaden-id akk yinelmaden s tsusmi n tqerrabt. Kra n tullas ɣumment imawen-nsent s yifassen-nsent, syin ssersent akk iqerra-nsent . Taqcicit-nni teggugem. Yenṭeq ɣur-sen: “Ẓriɣ tayri ɣur-neɣ d lεb, Maca, deg tilawt, tayri zeddigen ulac d acu i tt-yifen , ulac ayen ilan azal nnig-s yes-s i tettiẓid tudert . Anwa ara yidiren ma ur yelli win ara t-iḥemmlen? Anwa ur nḥemmel mmi-s neɣ yelli-s? Anwa ur nḥemmel baba-s neɣ yemma-s? Aya akk d tayri. D tayri i d ajgu alemmas n uxxam, n yimdanen. Tayri d assafar yettdawin aṭṭan i wimi qqaren tudert. Yesked akkin akka, yezmumeg, zmumgen yilemẓiyen-nni, yenna-yas : “ Amarezg-im tufiḍ win i kem-iḥemmlen!” tenṭeq-d tnaqust, wwten-as afus yinelmaden-is, ffɣen-d akk s uzmumeg d teḍsa. Samiya teqqim deg umkan-is, tettru. Asselmad yeffeɣ, d acu kan yewwi gar wallen-is udem n